અમદાવાદ: શહેરનાં મોટા ભાગનાં કોલ સેન્ટરમાં ડોલરમાંથી નાણું બદલી આપનાર થોમસ પટેલની શહેર પોલીસ કમિશનર એ. કે. સિંઘે પૂછપરછ કર્યા બાદ અન્ય આરોપીઓની પણ પૂછપરછ કરી હોવાનું સામે આવ્યું છે. કોલ સેન્ટર કૌભાંડમાં કેટલા પોલીસકર્મીઓ તથા અધિકારીઓ સંડોવાયેલા છે અને કોની રહેમ નજર હેઠળ આ કોલ સેન્ટર ચાલતાં હતાં તે મુદ્દે બે કલાક કરતાં વધુ આરોપીની પૂછપરછ કરી છે. મોટા ભાગે કોઇ પણ કેસમાં પોલીસ કમિશનર પૂછપરછ કરતા હોતા નથી, પરંતુ પોલીસ કમિશનરે કોલ સેન્ટર કૌભાંડમાં પોલીસ અધિકારીઓની ભૂમિકા અંગે થોમસ પટેલ સહિત અન્ય આરોપીની પૂછપરછ કરતાં પોલીસબેડામાં ખળભળાટ મચી ગયો છે.